સમગ્ર ગુજરાતમાં ૩ લાખ ૨૩ હજાર ૧૬પ લાભાર્થીઓ આ માતૃવંદના યોજનામાં જાન્યુઆરી-ર૦૧૭થી અત્યાર સુધીમાં આવરી લઇને કુલ રૂ. ૭૮ કરોડ ર૬ લાખની સહાય ચૂકવવામાં આવી છે. ભારત સરકારના મહિલા અને બાળ કલ્યાણ મંત્રાલય દ્વારા તાજેતરમાં રાજ્યોમાં માતૃવંદના સપ્તાહનું આયોજન કરવામાં આવ્યું હતું. આ સપ્તાહ દરમિયાન દેશભરના રાજ્યો અને કેન્દ્રશાસિત પ્રદેશોમાં પ્રધાનમંત્રી માતૃવંદના યોજનાના અમલીકરણની સિદ્ધિઓની સમીક્ષામાં ગુજરાતના ભરૂચ જિલ્લાને આ શ્રેષ્ઠતા પ્રાપ્ત થઇ છે. દહેરાદૂનમાં આ સપ્તાહના રાષ્ટ્રીય કક્ષાના સમાપન અવસરે ભરૂચ જિલ્લાને આ એવોર્ડ એનાયત થયો છે.